Albert Murasira
Jenerali Majoro Albert Murasira (wavutse ku ya 11 Ugushyingo 1962), ni umunyapolitiki w’Umunyarwanda akaba n’umusirikare mukuru wabaye Minisitiri w’ingabo muri guverinoma y’u Rwanda, kuva ku ya 18 Ukwakira 2018. 

Mbere yibyo, kuva muri Gashyantare 2012 kugeza Ukwakira 2018, yabaye Umuyobozi mukuru wa Banki y'inguzanyo no kwizigama ya Zigama ;  banki y’amakoperative yemewe, akorera abagize ingabo z’ingabo z’u Rwanda .

Ubuzima bwe bwambere n'amashuli yize 
Ku ya 11 Ugushyingo 1962, Albert Murasira yavutse ku babyeyi b'Abanyarwanda mu Ntara ya Maniema, muri Repubulika Iharanira Demokarasi ya Kongo . Yize amashuri abanza nayisumbuye mu Ntara ya Maniema. Yarangirije amashuri yisumbuye mu Rwanda mu 1983 mu ishuri ry'ubumenyi rya Byimana mu karere ka Ruhango, Intara y'Amajyepfo . 

Muri uwo mwaka, yinjiye muri kaminuza nkuru y’u Rwanda (NUR), ari naho yakuye impamyabumenyi  mu mibare, mu 1986. Nyuma yimyaka ibiri yahawe impamyabumenyi ya Masters mu mibare, na NUR. Naho impamyabumenyi ya Matsers mu micungire yimishinga yayikuye muri kaminuza ya Liverpool mu Bwongereza. 

Afite Impamyabumenyi y'icyiciro cya kabiri cya kaminuza mu buyobozi bwa Leta, yakuye mu Ishuri Rikuru ry'Ubuyobozi muri Gana mu 2004. Afite kandi Impamyabumenyi mu bijyanye n’ingabo n’ubushakashatsi, yabonye mu 2011, yakuye muri kaminuza nkuru y’ingabo ya PLA i Beijing, mu Bushinwa.

Umwuga 
Murasira ni umusirikare mukuru wabigize umwuga, akaba n'umwe mu bagize ingabo z’u Rwanda. Yinjiye mu gisirikare cy'u Rwanda mu 1988, aba umusirikare mu 1989. Yagiye mu masomo ya gisirikare, kuva ku Isomo rya Ofisiye Cadet kugeza ku ngamba zo Kwirwanaho. Yakoze kandi mu nzego zitandukanye z'ubuyobozi no kuyobora mu gisirikare cy'u Rwanda. 

Yabaye umwarimu w' imibare mu ishami ry’ubumenyi ngiro, muri kaminuza nkuru y’u Rwanda (ubu ni kaminuza y’u Rwanda ), kuva 1995 kugeza 1998. Yaje kuba umuyobozi ushinzwe igenamigambi muri Minisiteri y’ingabo, kuva 1999 kugeza 2004. 

Umwaka umwe, warangiye mu Ukuboza 2005, yabaye Umukozi mu butumwa bw’Afurika Yunze ubumwe muri Sudani (AMIS), ushinzwe ikoranabuhanga mu itumanaho mu ishami ry’itumanaho. Yaje kumara umwaka umwe wakurikiyeho, akora nk'umuyobozi wungirije w'ikigo cya gisirikare cy'u Rwanda, i Gako, mu Karere ka Bugesera, mu Ntara y'iburasirazuba, mu Rwanda . 

Mu myaka itanu yarangiye muri Gashyantare 2012, yabaye Umuyobozi mukuru w’ingabo zishinzwe imiyoborere n’imicungire y’abakozi mu ngabo z’u Rwanda. Kuva muri Gashyantare 2012 kugeza Ukwakira 2018, yabaye Umuyobozi mukuru wa banki y'inguzanyo no kwizigama ya Zigama . 

Ku wa kane tariki ya 18 Ukwakira 2018, Jenerali Majoro Albert Murasira yagizwe Minisitiri w’ingabo wa 10 kuva u Rwanda rwigenga mu 1962, asimbuye Jenerali James Kabarebe wagizwe umujyanama wihariye ku bibazo by’umutekano kwa Perezida w’u Rwanda .

Reba kandi 

 Ingabo z' u Rwanda
 Inama y'Abaminisitiri mu Rwanda
 James Kabarebe

Reba

Ihuza ryo hanze 

 Urubuga rwa Minisiteri y’ingabo y’u Rwanda

Abaminisitiri b'ingabo
Univerisite ya liverpool
Univerisite y'u Rwanda
Abajenerali b'abanyarwanda